
   MUNICIPIUL BRAD	
        P R I M A R U L
   Nr. 36/11050/19.02.2025


R E F E R A T   D E   A P R O B A R E 
privind aprobarea închirierii prin licitație publică a spațiului comercial cu suprafața de 15 mp., situat în municipiul Brad, strada Avram Iancu, nr. 6C,
 județul Hunedoara, proprietatea privată a Municipiului Brad, în 
scopul desfășurării unor activități comerciale

	
Întrucât în prezent spațiul comercial situat în municipiul Brad, strada Avram Iancu, nr. 6C, județul Hunedoara, proprietatea privată a Municipiului Brad, identificat prin C.F. nr. 69722 Brad, este liber de sarcini și există solicitări pentru închiriere, am iniţiat prezentul proiect de hotărâre prin care am propus aprobarea închirierii acestuia prin licitație publică în scopul desfășurării unor activități comerciale.
	Precizez că valoarea de inventar a spațiului este de 16.588,00, lei potrivit Raportului de evaluare a bunurilor aflate în patrimoniul privat al municipiului Brad, la data de 31.12.2022. 
	Prețul minim de începere a licitației publice este de 30 lei/mp./lună, conform Anexei nr. 5 la Hotărârea Consiliului Local nr. 191/2024 privind stabilirea nivelurilor impozitelor și taxelor locale în Municipiul Brad, pe anul 2025. 
	Durata închirierii propun a fi de 1 (un) an, cu posibilitatea prelungirii prin act adițional în condițiile respectării în totalitate a clauzelor contractuale.
	Pentru desfășurarea procedurii de închiriere prin licitație publică am propus, de asemenea, aprobarea Documentației de atribuire compusă din: Caiet de sarcini, Fișa de date a procedurii, Contractul - cadru, Formulare și modele de documente, precum și împuternicirea Primarului Municipiului Brad să semneze contractul de locațiune (închiriere).
	Garanția de participare la licitație este de 900,00 lei (contravaloarea a două chirii minime).
	Dotările, obținerea avizelor și a autorizațiilor necesare funcționării, încheierea contractelor cu furnizorii de utilități (energie electrică, apă-canal, salubritate etc.) sunt obligația locatarului (chiriașului) și se achită de către acesta.
	Pentru organizarea licitației publice în vederea închirierii,  propun desemnarea a doi reprezentanți ai Consiliului Local al Municipiului Brad pentru a face parte din comisia de evaluare a ofertelor un membru și, respectiv, un supleant al acestuia.
	În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre  în forma prezentată.
	Invoc în susținerea propunerii mele prevederile art. 108 lit. c, art. 129 alin. 2 lit. c și alin. 6 lit. b, art. 297 alin. 1 lit. c, art. 332, art. 333, art. 334, art. 338, art. 354 și art. 362 din O.U.G. nr. 57/2019 privind Codul administrativ, cu modificările și completările ulterioare, ale art. 5 alin. 3 lit. e, art. 8 alin. 3 lit. e, art. 10 alin. 1 lit. a, alin. 3, alin. 4 și ale art. 11 alin. 1 și alin. 2 din O.G. nr. 71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, cu modificările şi completările ulterioare.

